
	DIRULAGUNTZA-DEIALDIAREN LABURPENA

	
Zarauzko Udaleko Tokiko Gobernu Batzarraren 2022ko ekainaren 6ko Ebazpenaren laburpena. Ebazpen horren bidez, EUSKARA IKASTAROAK ETA UEU-KO IKASTAROAK EGITEKO DIRULAGUNTZAK NORGEHIAGOKA ARAUBIDEZ EMATEKO 2022. URTEKO DEIALDIA egin zen.  

	
Dirulaguntzei buruzko azaroaren 17ko 38/2003 Lege Orokorraren 17.3.b eta 20.8.a artikuluetan aurreikusitakoaren arabera, deialdiaren laburpena argitaratzen da. Horren testu osoa Dirulaguntzen Datu Base Nazionalean kontsulta daiteke (http: xxxxxxxxx).

Onuradunak: Dirulaguntzaren xede den ikastaroak irauten duen bitartean Zarauzko udalerrian erroldatuta dauden pertsonek eskuratu ahal izango dituzte dirulaguntzak.

Helburua: 2021-2022 ikasturtean zehar helduentzako euskalduntze eta alfabetatze ikastaroak egin dituzten zarauztarrei dirulaguntzak emateko baldintzak arautzea, norgehiagoka araubidean. 

Oinarri arautzaileak: Euskara Departamentuko dirulaguntzak emateko oinarri espezifikoak (2022ko maiatzaren 12ko GAO, 89 zk.).

Zenbatekoa: 38.000,00 €

Eskabideak aurkezteko epea: 
· 2022ko uztaila baino lehen bukatutako ikastaroak: 2022ko ekainaren 29tik uztailaren 12ra. 
· 2022ko uztailetik irailera bitartean egindako ikastaroak: 2022ko irailaren 22tik urriaren 5era. 

